EkBass/fiwiki-20250220-pages-articles huggingface dataset:
Mason Finley

Mason Finley (s. 7. lokakuuta 1990) on yhdysvaltalainen kiekonheittäjä. Aiemmin hän kilpaili myös kuulantyönnössä. Hän saavutti Lontoon MM- kilpailuissa 2017 kiekonheiton pronssia ennätyksellään 68,03 metriä. Finley voitti alle 20-vuotiaiden Pan-Amerikan-mestaruuden sekä kuulantyönnössä että kiekonheitossa 2009. Hän saavutti Shenzhenin universiadeissa 2011 pronssia kuulantyönnössä tuloksella 19,72. Rio de Janeiron olympialaisissa hän sijoittui kiekonheitossa 11:nneksi. Lontoon MM-kilpailuissa 2017 hän saavutti pronssia toisella kierroksella heittämällään ennätystuloksellaan 68,03. Hän karsiutui loppukilpailusta Dohan MM-kilpailuissa 2019 ja vuodelle 2021 siirretyissä Tokion olympialaisissa. Finley on voittanut Yhdysvaltojen- mestaruuden kiekonheitossa 2016, 2017 ja 2021. Kuulaa hän on työntänyt parhaimmillaan hallissa 20,71 Lawrencessa tammikuussa 2011 ja ulkoradoilla 19,89 niin ikään Lawrencessa 20. huhtikuuta 2012. == Lähteet == * === Viitteet === Luokka:Yhdysvaltalaiset kiekonheittäjät Luokka:Vuonna 1990 syntyneet Luokka:Elävät henkilöt
Sakari Katajamäki

Sakari Katajamäki (s. 1974Fennican tekijähaku) on filosofian tohtori ja toimii Suomalaisen Kirjallisuuden Seuran Edith – suomalaisen kirjallisuuden kriittiset editiot -yksikön päällikkönä. Hän on ollut Aleksis Kiven Seuran puheenjohtaja vuodesta 2014. Hän on opettanut myös Sibelius-Akatemiassa. Katajamäki on toiminut Bibliophilos-lehden päätoimittaja. Hänen Lauri Viitaa käsittelevä väitöskirjansa Kukunor. Uni ja nonsensekirjallisuuden traditio Lauri Viidan runoelmassa ilmestyi 2016 (ntamo). ==Teokset== * Sakari Katajamäki & Johanna Pentikäinen (toim.): Runosta runoon : suomalaisen runon yhteyksiä länsimaiseen kirjallisuuteen antiikista nykyaikaan. Helsinki : WSOY, 2004. ISBN 951-0-28568-4. * Sakari Katajamäki & Harri Veivo (toim.): Kirjallisuuden avantgarde ja kokeellisuus. Helsinki : Gaudeamus, 2007 ISBN 978-952-495-030-5. * Aleksis Kivi: Nummisuutarit : komedia viidessä näytöksessä : kriittinen editio, toimittaneet Jyrki Nummi, päätoimittaja, Sakari Katajamäki, Ossi Kokko, Petri Lauerma. Helsinki: Suomalaisen Kirjallisuuden Seura, 2010 ISBN 978-952-222-150-6. * Aleksis Kivi: Nummisuutarit : komedia viidessä näytöksessä : kriittinen editio, toimittaneet Jyrki Nummi, päätoimittaja, Sakari Katajamäki, Ossi Kokko, Petri Lauerma. Helsinki : Suomalaisen Kirjallisuuden Seura, [2010] - (Suomalaisen Kirjallisuuden Seuran toimituksia, ISSN 0355-1768 ; 1284.). ISBN 978-952-222-271-8. * Aleksis Kivi: Kirjeet : kriittinen editio, toimittaneet Juhani Niemi, päätoimittaja, Sakari Katajamäki, Ossi Kokko, Petri Lauerma, Jyrki Nummi. Helsinki : Suomalaisen Kirjallisuuden Seura, [2012] - (Suomalaisen Kirjallisuuden Seuran toimituksia, ISSN 0355-1768 ; 1386.). ISBN 978-952-222-390-6. * Aleksis Kivi: Kullervo : näytelmä viidessä näytöksessä : kriittinen editio, toimittaneet Jyrki Nummi, päätoimittaja, Sakari Katajamäki, Ossi Kokko, Petri Lauerma, Juhani Niemi. Helsinki : Suomalaisen Kirjallisuuden Seura, 2014 - (Suomalaisen Kirjallisuuden Seuran toimituksia, ISSN 0355-1768 ; 1397.). - (Edith - suomalaisen kirjallisuuden kriittiset editiot.). ISBN 978-952-222-526-9. * Aleksis Kivi: Kihlaus ; Leo ja Liina ; Selman juonet : kriittinen editio, toimittaneet Pentti Paavolainen, Sakari Katajamäki, Ossi Kokko, Petri Lauerma, Juhani Niemi, Jyrki Nummi. ISBN 978-952-222-683-9. * Kukunor : uni ja nonsensekirjallisuuden traditio Lauri Viidan runoelmassa. Väitöskirja : Helsingin yliopisto, 2016. ISBN 978-952-215-623-5. * Lauri Viita: Ne runot, jotka jäivät : runoja kokoelmien ulkopuolelta, toimittanut Sakari Katajamäki. ISBN 978-951-0-41606-8. * Luojan palikkaleikki : esseitä Lauri Viidasta. Olli Löytty (toim.) ; kirjoittajat: Siru Kainulainen, Sakari Katajamäki ym. Teos 2016. ISBN 978-951-851-736-1. == Lähteet == == Aiheesta muualla == * Sakari Katajamäki Suomalaisen Kirjallisuuden Seura * Sakari Katajamäki Lastenkirjallisuusinstituutti Luokka:Suomalaiset kirjallisuustieteilijät Luokka:Suomalaiset tietokirjailijat Luokka:Suomalaiset päätoimittajat Luokka:Syntymävuosi puuttuu Luokka:Elävät henkilöt
Olafin jouluinen seikkailu

Olafin jouluinen seikkailu (Olaf’s Frozen Adventure) on marraskuussa 2017 ensi-iltansa saanut lyhyt animaatioelokuva, joka on jatkoa Disneyn animaatioelokuvalle Frozen – huurteinen seikkailu (2013). Lyhytanimaation pääosassa on lumiukko Olaf, joka alkaa etsiä Annalle ja Elsalle sopivia jouluperinteitä. Lyhyen jouluspesiaalin pituus on 21 minuuttia ja se sisältää neljä uutta laulua. Se sai ensi-iltansa Yhdysvalloissa elokuvateattereissa 22. marraskuuta 2017 Pixarin Coco-animaation edessä. Lyhytanimaatio julkaistiin suomeksi iTunes-palvelussa 1. joulukuuta 2017, ja se esitettiin televisiossa Nelosella 9. joulukuuta 2017 ja uudestaan joulupäivänä 25. joulukuuta 2017. == Juoni == Jääkuningatar Elsan ja prinsessa Annan elämä on muuttunut sitten ensimmäisen elokuvan, ja Arendelin linnan portit on aukaistu. Ensimmäisen yhteisen joulun lähestyessä sisarukset oivaltavat, että heillä ei ole omia jouluperinteitä. Lumiukko Olaf haluaa olla avuksi ja kiertelee Arendelin asukkaiden luona selvittämässä, mitä nämä tekevät jouluna. == Äänirooleissa == Alkuperäinen ääninäyttelijä Suomenkielinen ääninäyttelijä Rooli Josh Gad Tero Koponen Olaf Kristen Bell Saara Aalto Anna Idina Menzel Katja Sirkiä Elsa Jonathan Groff Antti Lang Kristoff Chris Williams Tom Pöysti Tamminen John de Lancie Markku Huhtamo Herra Olsen Benjamin Deters Luca Vieri Karkkikeppipoika Katja Aakkula, Matti Holi, Pasi Piispanen, Nina Tapio, Jukka Nylund, Marika Tuhkala, Ia Koivisto, Neve Sirkiä ja Seera Alexander Muissa rooleissa == Laulut == Jouluspesiaali sisältää neljä uutta laulua. # Ring in the Season / Kello joulun soi # The Ballad of Flemmingrad / Balladi Rähmäpäästä # That Time of Year / Mikä joulun tunnelman luo? # When We're Together / Kun yhdess’ ollaan == Lähteet == == Aiheesta muualla == * * Elokuvan virallinen traileri Youtubessa Luokka:Yhdysvaltalaiset lyhytelokuvat Luokka:Vuoden 2017 yhdysvaltalaiset elokuvat Luokka:Disneyn animaatioelokuvat
Aston Martin DB11

Aston Martin DB11 on ylellinen urheiluauto, jota brittiläinen Aston Martin on valmistanut vuodesta 2016. Se esiteltiin yleisölle Salon International de l’Auto et accessoiressa. Autokorvasi aikaisemman Aston Martin DB9 -mallin. Siinä on yhtiön itse suunnittelema V12-moottori ja jäykempi runko, joka tarjoaa edeltäjää enemmän tilaa kuljettajalle ja matkustajille. == Lähteet == == Aiheesta muualla == DB11 Luokka:S-segmentin autot Luokka:2010-luvun autot Luokka:2020-luvun autot
Lagonda Taraf

Lagonda Taraf on loistoluokan neliovinen sedan, jota Aston Martin valmisti vuosina 2015–2016 Lagonda-brändin alla. Yritys on omistanut merkin vuodesta 1947. Lagonda Tarafia suunniteltiin valmistettavan 200 kappaletta, mutta lopulta sitä myytiin vain 120 kappaletta. == Aiheesta muualla == *Lagonda Taraf astonmartins.com-sivustolla == Lähteet == Luokka:Aston Martin Luokka:F-segmentin autot Luokka:2010-luvun autot
Pitäjänmäen VPK

Pitäjänmäen VPK on Helsingin läntisin sopimuspalokunta. VPK on suorittanut palo- ja pelastustoimintaa vuodesta 1908. Pitäjänmäen VPK on helsinkiläisistä sopimuspalokunnista neljänneksi vanhin. Nykyisin VPK toimii Helsingin Pelastuslaitoksen reservipalokuntana. VPK:n osoite on Viinentie 6. Pitäjänmäen VPK:lla on kolme osastoa: hälytysosasto, nuoriso-osasto ja naisosasto. == Lähteet == == Aiheesta muualla == * Pitäjänmäen VPK:n sivut Luokka:Helsingin sopimuspalokunnat Luokka:Pitäjänmäki
Haagan VPK

Haagan VPK ry on vuonna 1904 perustettu palokuntayhdistys, joka toimii Helsingin Haagassa. Haagan VPK:lla on sammutussopimus Helsingin kaupungin kanssa. VPK:n osoite on Kylänevankuja 5. Haagan VPK:lla on viisi osastoa: hälytysosasto, nuoriso-osasto, varhaisnuoriso-osasto, turvallisuusosasto ja harrastusosasto. Kalustona on sammutusyksikkö RHE331 ja Miehistönkuljetusyksikkö RHE337. == Lähteet == == Aiheesta muualla == * Haagan VPK:n sivut * Haagan VPK Facebookissa Luokka:Helsingin sopimuspalokunnat Luokka:Haaga
Tatjana Pinto

Tatjana Lofamakanda Pinto (s. 2. heinäkuuta 1992 Münster, Westfalen, Saksa) on saksalainen pikajuoksija. Pinto voitti naisten pikaviestin EM-kultamitalin vuonna 2012. Hänen lisäkseen joukkueessa juoksivat Leena Günther, Anne Cibis ja Verena Sailer. Sama nelikko sijoittui vuoden 2012 kesäolympialaisissa viidenneksi. Amsterdamin 2016 ja Berliinin 2018 EM-kilpailuissa Pinto kuului Saksan pronssijoukkueeseen. Hän saavutti pikaviestin MM-pronnssia Eugenessa 2022, ja on sijoittunut pikaviestissä lisäksi neljänneksi MM-kilpailuissa 2013 ja 2017 ja olympialaisissa 2016 sekä viidenneksi olympialaisissa 2020. Pinto sijoittui 100 metrin juoksussa kuudenneksi Amsterdamin EM-kilpailuissa 2016. Hän selviytyi samalla matkalla välieriin MM-kilpailuissa 2013 ja 2019, olympialaisissa 2016 ja 2020 sekä EM-kilpailuissa 2014, 2018 ja 2022. Alkuerissä hän karsiutui olympialaisissa 2012 ja MM-kilpailuissa 2017. 200 metrillä hän on ollut välierissä MM-kilpailuissa 2019. Sisäradoilla hän on karsiutunut 60 metrin juoksun välierissä MM-hallikilpailuissa 2016 ja 2018 sekä alkuerissä EM-hallikilpailuissa 2013. Pinto saavutti alle 20-vuotiaiden MM-kilpailuissa 2010 hopeaa 4 × 100 metrin viestissä. Alle 20-vuotiaiden EM- kilpailuissa 2011 hän sai kultaa pikaviestissä ja pronssia 100 metrin juoksussa. Alle 23-vuotiaiden EM-kilpailuissa 2013 hän saavutti niin ikään kultaa 4 × 100 metrin viestissä ja pronssia 100 metrillä. Pinton isä on portugalilainen ja äiti angolalainen. == Henkilökohtaiset ennätykset == === Ulkoradat === Matka Aika Paikka Päivä 100 m 11,00 Mannheim 29. heinäkuuta 2016 200 m 22,63 Doha 30. syyskuuta 2019 === Sisäradat === Matka Aika Paikka Päivä 60 m 7,06 Dortmund 17. helmikuuta 2018 200 m 23,19 Dortmund 18. helmikuuta 2018 == Lähteet == * * Luokka:Saksalaiset pikajuoksijat Luokka:Vuonna 1992 syntyneet Luokka:Elävät henkilöt
Abrahamin syli

thumb|"Abrahamin syli" on Herrad Landsbergilaisen (1125–1195) maalaus. Abrahamin sylissä istuu joukko valittuja, jotka kutsuvat maalauksen katsojaa liittymään pelastettujen joukkoon. Kuvan reunoilla esiintyy symbolisina joen henkinä neljä Paratiisin jokea: Eufrat, Tigris, Pison ja Gihon (1.Moos.2:10-14). Abrahamin syli eli Abrahamin helma on vertauskuvallinen sanonta. Sillä ilmaistaan Jumalaan uskoneen olevan turvassa patriarkka Abrahamin suojeluksessa () Raamatun mukaan. Yleensä syli yhdistyy ihmisten mielikuvissa äitiin, mutta myöhäisjuutalaisuudessa sen ohella tunnettiin "patriarkan syli" paratiisissa. Vertausta on käytetty myös maallisesta rikkaudesta ja jälkeläisten runsaasta määrästä, joilla Jumala oli Vanhassa testamentissa Abrahamia siunannut.Suuri symbolikirja. Toimittanut Pentti Lempiäinen. WSOY 1993, ISBN 951-0-18537-X. == Lähteet == Luokka:Abraham Luokka:Juutalainen usko ja oppi Luokka:Kristilliset käsitteet Luokka:Raamatun aiheet
ZIL-4112R

ZIL-4112R on sedan, jota venäläinen Zavod imeni Lihatšova valmisti vuodesta 2006 vuoteen 2012. Auto oli tarkoitettu vain Venäjän ylimmälle johdolle. Se ei kuitenkaan koskaan käyttänyt sitä. ==Galleria== Tiedosto:ZIL-4112R-- 6.jpg|Takaa Tiedosto:ZIL-4112R-102.jpg|Etupenkki Tiedosto:ZIL-4112R-115.jpg|Takapenkki Tiedosto:ZIL-4112R-101.jpg|Moottori 4112R Luokka:F-segmentin autot Luokka:2000-vuosikymmenen autot Luokka:2010-luvun autot
Sem

Sem on taajama ja entinen kunta Tønsbergissä Vestfoldin läänissä Norjassa. Taajama sijaitsee viisi kilometriä länteen Tønsbergin kaupungista. Vuonna 2022 siellä oli noin 2 700 asukasta. Sem yhdistettiin Tønsbergin kuntaan 1. tammikuuta 1988. == Lähteet == Luokka:Norjan entiset kunnat Luokka:Norjan taajamat Luokka:Tønsberg
Aare (nimi)

Aare on miehen etunimi, joka on käytössä ainakin Suomessa ja Virossa. Suomessa nimi on vuoden 2021 loppuun mennessä annettu 472 miehelle.https://verkkopalvelu.vrk.fi/nimipalvelu/default.asp?L=1 == Tunnettuja Aareja == *Aare Leikola, suomalainen kansanedustaja (Suomalainen kansanpuolue), diplomi-insinööri *Aare Tammesalu, virolainen sellisti == Lähteet == Luokka:Etunimet
Esther & Abi Ofarim

Esther & Abi Ofarim oli israelilainen 1960-luvulla toiminut folktyylinen lauluduo. Heidän tunnetun hittinsä oli ”Cinderella Rockefella”, jonka suomenkielisen version kirjoitti Juha Vainio ja levyttivät Jarkko ja Laura nimellä ”Rakkahin Rokkefeller”Cinderella rockefella , Äänitearkisto. Viitattu 6.8.2017.. Yhtyeen jäsenet olivat aviopari Esther Ofarim ja hänen miehensä Abi Ofarim (alkujaan Abraham Reichstadt). Esther Ofarim oli noussut julkisuuteen edustettuaan Sveitsiä ja tultuaan toiseksi Eurovision laulukilpailussa 1963 kappaleella ”T’en va pas”. Esther & Abi Ofarim oli erityisen suosittu Saksassa, jossa heidän ensimmäinen hittinsä oli vuoden 1966 ”Noch einen Tanz”. Sen englanninkielinen versio nousi heidän esittämänään myös brittilistalle nimellä ”One More Dance”. Saksassa menestyi vieläkin paremmin heidän singlensä ”Morning of My Life” (1967), joka oli Bee Gees -yhtyeen tuotantoa. Seuraavan vuoden ”Cinderella Rockefella” nousi listaykköseksi useassa maassa, muun muassa Britanniassa. Pariskunta erosi vuonna 1970, mutta Esther Ofarim on jatkanut menestyksekästä soolouraansa vuosituhannen vaihteen yli. Abi Ofarim kärsi läpi 1970-luvun päihdeongelmista mutta jatkoi uraansa musiikkituottajana Saksan Münchenissä. ==Lähteet== Luokka:Israelilaiset yhtyeet Luokka:1960-luvun musiikki
Aku Ankka ja punainen postimerkki

Aku Ankka ja punainen postimerkki (engl. The Gilded Man) on Carl Barksin käsikirjoittama ja piirtämä sarjakuvatarina vuodelta 1952. Se julkaistiin alun perin Donald Duck -lehden numerossa 422. Suomessa tarina julkaistiin ensimmäistä kertaa kirjassa Minä Aku Ankka vuonna 1972. Se on julkaistu myös Aku Ankka -lehden numeroissa 40–42/1973.The Gilded Man inducks.org. Viitattu 6.8.2017. ==Juoni== Aku Ankka sekä Tupu, Hupu ja Lupu matkustavat Brittiläiseen Guyanaan etsimään kilpaa Hannu Hanhen kanssa magentanpunaista vuoden 1856 postimerkkiä, joka on harvinaisuutensa vuoksi erittäin arvokas. Matkallaan he kohtaavat alkuperäisasukkaiden palvoman kullatun miehen nimeltä El Dorado. ==Lähteet== luokka:Carl Barksin sarjakuvatarinat
Roden

Roden tai Rodén on sukunimi, joka on muun muassa seuraavilla henkilöillä: *Akseli Rodén (1910–1998), suomalainen kansanedustaja (SDP), sosiaalineuvos *Astley Rodén (1887–1948), suomalainen konsuli, liikemies ja suojeluskuntajohtaja *Holland Roden (s. 1986), yhdysvaltalainen näyttelijä *Karel Roden (s. 1962), tšekkiläinen näyttelijä ==Muita== * Roden, Kiovan Rusin aikainen kaupunki nykyisen Kanivin lähellä Luokka:Luettelot henkilöistä sukunimen mukaan
Wickman

Wickman on sukunimi, joka on muun muassa seuraavilla henkilöillä: *Albert Wickman (1868–1929), suomalainen asemapäällikkö, pankinjohtaja ja laivanvarustaja *Albin Wickman (1896–1971), suomalainen kansanedustaja (RKP) ja sosiaalineuvos *Gustaf Wickman (1858–1916), ruotsalainen arkkitehti *Krister Wickman (1924–1993), ruotsalainen poliitikko ja pankinjohtaja *Mira Wickman (s. 1994), suomalainen salibandyn pelaaja *Putte Wickman (1924–2006), ruotsalainen jazzklarinetisti *Torgny Wickman (1911–1993), ruotsalainen elokuvaohjaaja ja -käsikirjoittaja
Robeilys Peinado

Robeilys Peinado (s. 26. marraskuuta 1997) on venezuelalainen seiväshyppääjä. Peinado voitti kultaa Donetskin alle 18-vuotiaiden MM-kilpailuissa 2013 tuloksella 425 cm. Hän sai hopeaa nuorten olympialaisissa 2014 tuloksella 410. Bydgoszczin alle 20-vuotiaiden MM-kilpailuissa 2016 hän saavutti hopeaa tuloksella 440 cm. Lontoon MM-kilpailuissa 2017 Pernado saavutti pronssia ylitettyään 465 cm. Hän oli maansa ensimmäinen mitalisti yleisurheilun MM- kilpailuissa. Dohan MM-kilpailuissa 2019 hän sijoittui seitsemänneksi ja vuodelle 2021 siirretyissä Tokion olympialaisissa kahdeksanneksi. Peinado on voittanut Etelä-Amerikan-mestaruuden 2015, 2017 ja 2019 sekä alle 23-vuotiaiden Etelä-Amerikan-mestaruuden 2014. Ennätyksensä ja maansa ennätyksen 478 hän hyppäsi Liévinin hallikilpailuissa 19. helmikuuta 2018. Ulkoradoilla hän on hypännyt parhaimmillaan 470 Cochabambassa 7. kesäkuuta 2018. Hän on hypännyt hallissa Etelä-Amerikan nuorten ennätyksen 452 Clermont- Ferrandissa helmikuussa 2016. == Lähteet == * === Viitteet === Luokka:Venezuelalaiset seiväshyppääjät Luokka:Vuonna 1997 syntyneet Luokka:Elävät henkilöt
Kampasauramot

Kampasauramot (Chamaemelum) on asterikasvien (Asteraceae) heimoon kuuluva kasvisuku. Sukuun luetaan nykyisin kuuluvaksi kaksi lajia. == Lajeja == * Chamaemelum fuscatum – tummasuomusauramo * Chamaemelum mixtum – kampasauramo, nykyisin kampataurikki (Cladanthus mixtus) * Chamaemelum nobile – jalosauramo == Lähteet == == Aiheesta muualla == * Finto: Kassu – Kasvien suomenkieliset nimet: Chamaemelum * Suomen Lajitietokeskus: Kampasauramot (Chamaemelum) Luokka:Asterikasvit
L’amorino

L’amorino (”Amoriini”) on vuonna 1910 valmistunut italialainen mykkäelokuva. Mario Caserinin ohjaaman lyhytelokuvan pääosia esittävät Enna Saredo ja Amleto Novelli. ==Juoni== Vanhassa palatsissa asuva tyttö saa lahjaksi rakkautta tuovan amoriinipatsaan. Kun paikalle ilmestyy ruma ja vastenmielinen sulhanen, hän heittää sen vihoissaan alas parvekkeelta. Patsas osuu ohikulkevaan upseeriin, joka kutsutaan palatsiin saamaan hoitoa kunnes vamma on parantunut. Tytön ja komean upseerin välille syntyy rakkaussuhde, joka johtaa avioliittoon. ==Näyttelijät== ==Tuotanto== Roomalaisen Cinesin tuottama L’amorino esittää toisen puolen historiallisista elokuvistaan ja melodraamoistaan tunnetusta Mario Caserinista. Se on harmiton pikku komedia, joka etenee kepeästi laukaten viehättävässä palatsiympäristössä. Elokuva on säilynyt Alankomaiden elokuvamuseossa. ==Lähteet== ==Aiheesta muualla== * Luokka:Italialaiset komediaelokuvat Luokka:Italialaiset mykkäelokuvat Luokka:Italialaiset lyhytelokuvat Luokka:Vuoden 1910 italialaiset elokuvat Luokka:Elokuvat terveydenhoidosta
Roope-setä kääpiöintiaanien maassa

Roope-setä kääpiöintiaanien maassa tai Roope-setä ja kääpiöintiaanit (engl. Land of the Pygmy Indians) on Carl Barksin käsikirjoittama ja piirtämä sarjakuvatarina vuodelta 1956. Se julkaistiin alun perin Uncle Scrooge -lehden numerossa 18 vuonna 1957. Suomessa tarina julkaistiin ensimmäistä kertaa jatkokertomuksena Aku Ankka -lehden numeroissa 52/1962 ja 1-2/1963.Land of the Pygmy Indians Inducks. Viitattu 6.8.2017. Don Rosa teki vuonna 1991 Barksin tarinalle jatko-osan nimeltä Windigojen mailla (engl. War Of The Wendigo).War Of The Wendigo Inducks. Viitattu 6.8.2017. The Walt Disney Company kielsi aikoinaan sekä Barksin että Rosan tarinoiden julkaisun, koska tarinoiden tapaa kuvata intiaaneja pidettiin poliittisesti epäkorrektina.Don Rosan esipuhe tarinaan Windigojen mailla kirjassa Kultaisen kypärän metsästäjät ja muita klassikoita, s. 90. Sanoma Media Finland Oy. ==Juoni== Roope Ankka kyllästyy Ankkalinnan saasteisiin ja ostaa Kanadasta Yläjärven pohjoispuolella sijaitsevan maa-alueen, joka hän kuvittelee olevan asumatonta metsää. Matkustettuaan alueelle yhdessä Aku Ankan sekä Tupun, Hupun ja Lupun kanssa Roope huomaa metsän olevan peeweega-heimoon kuuluvien pienikokoisten intiaanien asuttama. Peeweegat pitävät ankkoja uhkana elämäntavalleen ja vangitsevat heidät. Päästäkseen vapaaksi Akun on pyydystettävä järvessä elävä valtava petokala. ==Yksityiskohtia== Peeweega-intiaanit puhuvat samankaltaista runollista kieltä kuin Henry Wadsworth Longfellow'n runossa The Song of Hiawatha käytetään.A Guidebook to the Carl Barks Universe Viitattu 6.8.2017. Barks kertoi tehneensä intiaaneista kääpiöitä siksi, että pienikokoiset ankat eivät olisi olleet uskottava uhka normaalinkokoisille ihmisille. ==Lähteet== luokka:Carl Barksin sarjakuvatarinat
Tienari

Tienari on sukunimi, joka on muun muassa seuraavilla suomalaisilla henkilöillä: *Artturi Tienari (1907–1998), kansanedustaja (Suomen Kansanpuolue) ja sosiaalineuvos *Juha Tienari (1939–2018), matemaatikko ja sovelletun matematiikan ja tilastotieteen professori *Martti Tienari (1935–2013), tietojenkäsittelytieteilijä ja professori *Pekka Tienari (1931–2018), psykiatri ja professori
Karnaubavaha

Karnaubavaha on karnaubapalmun lehdistä tuotettua luontaista vahaa. Vahaa käytetään yleisesti elintarvikkeiden valmistukseen ja hedelmien pintakäsittelyyn sekä muun muassa autovahana. Puhtaassa muodossaan kellertävä vaha on kovaa ja haurasta ja esiintyy yleensä lastuina. == Alkuperä == Karnaubavahaa tuottaa brasilialainen karnaubapalmu (Copernicia cerifera) lehtiensä suojaksi. Vaha koostuu suuresta joukosta orgaanisia yhdisteitä, joista pääosa on estereitä. == Ominaisuudet == Karnaubavahan väri vaihtelee haalean keltaisesta vaalean ruskeaan. Kiinteässä muodossa vaha on kovaa ja haurasta. Sen happoluku on 2-7, esteriluku 71-93 ja saippuoitumisluku 78-95. Karnaubavaha ei liukene veteen. Se liukenee kuitenkin eettereihin ja osittaisesti kuumaan etanoliin. == Käyttötarkoituksia == Karnaubavahaa käytetään monenlaisten makeisten, suolaisten välipalatuotteiden ja ravintolisäkapseleiden pinnoitukseen sekä hedelmien pintakäsittelyyn. Lisäksi vahaa käytetään raaka-aineena kosmetiikassa ja monenlaisissa pakkauksissa, pinnoitteissa ja musteissa sekä autovahana. Elintarvikkeen lisäaineena karnaubavahan E-koodi on E903. Carnauba wax.jpg|karnaubavahaa lastuina Carnauba.jpg|karnaubapalmuja Swedishfish.jpg|vahaa käyttäviä makeisia == Lähteet == Luokka:Vahat
Koreakärsämö

Koreakärsämö (Achillea ptarmica var. multiplex, joskus muoto, f. multiplex) on ojakärsämön (Achillea ptarmica) kerrannaiskukkainen muunnos, jota käytetään koristekasvina. Koreakärsämö kasvaa reilut puoli metriä korkeaksi ja sen lehdet ovat vihreät ja suikeat, kuten ojakärsämölläkin. Koreakärsämö kukkii keski–loppukesällä valkoisin kukin. Koreakärsämöstä on jalostettu useita erilaisia lajikkeita. == Lähteet == == Aiheesta muualla == * Luokka:Kärsämöt
Rauste

Rauste on sukunimi, joka on muun muassa seuraavilla suomalaisilla henkilöillä: *Eino Rauste (1898–1988), kansanedustaja (Suomen kansanpuolue), diplomi- insinööri ja virkamies *Maijaliisa Rauste-von Wright (s. 1936), kasvatuspsykologian professori
Mohell

Mohell on sukunimi, joka on muun muassa seuraavilla suomalaisilla henkilöillä: *Bertel Mohell (1875–1922), arkkitehti *Kalle Heikki Mannerkorpi (aik. Mohell) (1885–1966), kirkkoherra ja kirjailija *Erkki Mohell (1917–1973), kansanedustaja (SDP), pastori ja asianajaja *Väinö Paasikangas (aik. Mohell) (1884–1932), toimittaja ja runoilija
Heidet

Heidet (Viburnum) on tesmayrttikasvien (Adoxaceae) heimoon kuuluva kasvisuku. Aiemmin heidet kuuluivat kuusamakasvien (Caprifoliaceae) heimoon, kunnes tesmayrttikasvit erotettiin kuusamakasveista omaksi kasviheimokseen. Heisien sukuun kuuluu ainakin 160 lajia, joiden lisäksi sukuun on kuvattu lähes 200 muutakin lajia, mutta näiden lajien taksonominen asema on toistaiseksi epäselvä. Heidet ovat keskikokoisia, kausivihantia pensaita, joiden oksat ovat kaljuja tai huopakarvaisia. Heisien lehdet ovat vastakkaisessa lehtiasennossa ja lehdet ovat yksinkertaisia lehtiä tai muodoltaan kolme kertaa sormilehdykkäisiä. Lehdissä ei ole korvakkeita. Heisien kukinto on monikukkainen kukkarypäs, jonka ylimmät kukat ovat toisinaan neuvottomia. Muuten kukat ovat viisilukuisia ja kaksineuvoisia. Emit ovat kolmiluottisia ja sikiäin on kehänalainen. Heisien hedelmä on yksisiemeninen, punainen tai musta luumarja. Heisien (Viburnum) suvusta Suomessa on tavattu muutamia lajeja. Koiranheisi (Viburnum opulus) on yleinen Etelä-Suomessa luonnonvaraisena kasvava lehtopensas. Joitakin heisilajeja, -lajikkeita ja -risteymiä käytetään myös koristekasveina. Näitä ovat esimerkiksi koiranheidestä jalostetut kääpiökoiranheisi ja lumipalloheisi, joista kummastakin on myynnissä useita eri lajikkeita, sekä risteymäperäiset puistoheisi (Viburnum × carlcephalum) ja uurreheisi (Viburnum × rhytidophylloides). == Lajeja == * Viburnum acerifolium – vaahteraheisi * Viburnum burejaeticum – burjatianheisi eli mongolianheisi * Viburnum carlesii – tuoksuheisi * Viburnum cassinoides – viitaheisi * Viburnum dentatum – hammasheisi * Viburnum dilatatum – japaninheisi * Viburnum edule – karpaloheisi * Viburnum farreri – keisarinheisi * Viburnum furcatum – siimesheisi * Viburnum glomeratum – nirkkoheisi * Viburnum lantana – villaheisi * Viburnum lantanoides – hurtanheisi * Viburnum lentago – kiiltoheisi * Viburnum nudum – siloheisi * Viburnum opulus – koiranheisi * Viburnum prunifolium – kirsikkaheisi eli mustamarjaheisi * Viburnum rafinesquianum – rotkoheisi * Viburnum rhytidophyllum – poimuheisi * Viburnum rigidum – kanarianlaakeriheisi * Viburnum sargentii – rusoheisi * Viburnum subcordatum – azorienlaakeriheisi * Viburnum tinus – välimerenlaakeriheisi eli laakeriheisi * Viburnum trilobum – amerikanheisi * Viburnum wrightii – nahkaheisi == Lähteet == == Aiheesta muualla == * Finto: Kassu – Kasvien suomenkieliset nimet: Viburnum * Suomen Lajitietokeskus: Heidet (Viburnum) *
Pöykkö

Pöykkö on sukunimi, joka on muun muassa seuraavilla suomalaisilla henkilöillä: *Jussi Pöykkö (1901–1980), kansanedustaja (Maalaisliitto) ja kunnanjohtaja *Kalevi Pöykkö (1933–2016), taidehistorioitsija ja professori
Kaarna (sukunimi)

Kaarna on sukunimi, joka on muun muassa seuraavilla suomalaisilla henkilöillä: *Kaarina Kaarna (o.s. Viitainoja, 1898–1972), kirjailija ja elokuvakäsikirjoittaja, Kalle Kaarnan puoliso *Kalle Kaarna (vuoteen 1906 Kaarlo Hegesippus Häggström, vuoteen 1959 Koskenvoima, 1887–1964), elokuvaohjaaja ja taidemaalari *Lauri Kaarna (1911–1968), kansanedustaja (Maalaisliitto) *Leena Kaarna (s. 1939), korkeushyppääjä, Mikko Kaarnan tytär *Maisa Kaarna (s. 1938), tekstiilitaiteilija *Marika Kaarna (s. 1966), taidemaalari *Mikko Kaarna (1911–2010), kansanedustaja (Keskusta), kunnallisneuvos. == Katso myös == * Kaarna, hahmo Väinö Linnan Tuntemattomassa sotilaassa.
Tiwai

Tiwai-saari (mendeä, tarkoittaa isoa saarta) on luonnonsuojelualue sekä turistikohde Sierra Leonessa. Tiwai on 12 neliökilometrin kokoinen ja sijaitsee Moajoella Sierra Leonen Eteläisessä maakunnassa. Saari on myös yksi Sierra Leonen sisämaan suurimmista saarista. ==Lähteet== Luokka:Sierra Leonen saaret
Volotinen

Volotinen on sukunimi, joka on muun muassa seuraavilla suomalaisilla henkilöillä: *Hannes Volotinen (1911–1980), kansanedustaja (SMP, SKYP) *Mikko Volotinen (1918–2002), kansanedustaja (Keskusta) ja kunnallisneuvos *Samu Volotinen (s. 1998), jalkapallomaalivahti
Aarniokoski

Aarniokoski on suomalainen sukunimi, joka on muun muassa seuraavilla henkilöillä: *Douglas Aarniokoski (s. 1965), yhdysvaltalainen televisio- ja elokuvaohjaaja *Paavo Aarniokoski (1893–1961), suomalainen SDP:n kansanedustaja, talousneuvos
Marco Rigamonti

Marco Rigamonti on italialainen Suzukin MotoGP-tallin insinööri, joka on toiminut vuodesta 2013 lähtien Andrea Iannonen ratainsinöörinä.Iannone si porta Rigamonti nel factory team Ducati 16.10.2014 Viitattu 7.8.2017 ==Ura== Rigamonti aloitti työskentelemään moottoriurheilun parissa analyysi- insinöörinä Ducatilla 2004. Hän kehitti tallille muun muassa luistonestoa, moottorin voimantuoton järjestelmää ja moottorijarrutusta. Lisäksi Rigamonti oli vastuussa testien aikatauluista tehtaalla ja radalla. Hän oli roolissa aina joulukuuhun 2007 saakka, kunnes siirtyi tammikuussa 2008 Max Biaggin ratainsinööriksi Superbiken maailmanmestaruussarjan Sterilgarda Go Eleven -talliin. Rigamonti toimi samalla Ducatin asiakastallin Sterilgarda Go Elevenin teknisenä koordinaattorina. Välivuoden jälkeen Rigamonti siirtyi MotoGP:hen Aleix Espargaròn ratainsinööriksi Ducatin sateliittitalliin Pramac Racingille. Kauden päätyttyä Espargarò siirtyi pois tallista ja Rigamonti siirtyi Randy de Punietin ratainsinööriksi kaudeksi 2011. De Punietin siirryttyä pois tallista hänet nimitettiin Hector Barberàn ratainsinööriksi. Samalla kaudella hän oli vastuussa myös teknisestä koordinoinnista Pramacilla. Barberàn siirryttyä pois Pramacilta Rigamonti siirtyi Andrea Iannonen ratainsinööriksi. Kaksikko työskenteli aluksi Pramacilla kaksi kautta, jonka jälkeen Iannonen siirryttyä Ducatin tehdastalliin Rigamonti siirtyi hänen mukanaan. Ducatilla Rigamonti työskenteli kaudet 2015 ja 2016. Kauden jälkeen hän siirtyi Suzukille, kun Iannone allekirjoitti uuden tallin kanssa kaksivuotisen sopimuksen. == Kuljettajat == Ratainsinööri Ratainsinööri Ratainsinööri Kaudet Kuljettaja Talli 2008 Max Biaggi Sterilgarda Go Eleven 2010 Aleix Espargarò Pramac Racing 2011 Randy de Puniet Pramac Racing 2012 Hector Barberà Pramac Racing 2013– Andrea Iannone Pramac Racing, Ducati, Suzuki == Lähteet == Luokka:Italialaiset insinöörit Luokka:Syntymävuosi puuttuu Luokka:Elävät henkilöt
Samppa

Samppa on suomalainen miehen etunimi. Se on annettu vuoteen 2017 mennessä 501 henkilölle, joista kaikki ovat miehiä.https://verkkopalvelu.vrk.fi/nimipalvelu/default.asp?L=1 == Tunnettuja Samppoja == *Samppa Aittoniemi, kansanedustaja (Maalaisliitto) *Samppa Batal, elokuvaohjaaja, -käsikirjoittaja ja -näyttelijä *Samppa Kivelä, runoilija *Samppa Lahdenperä, pukusuunnittelija, lavastaja ja kuvittaja *Samppa Lajunen, yhdistetyn hiihtäjä *Samppa Luoma, kansakoulunopettaja ja runoilija *Samppa Uimonen, kanteletaiteilija ja kansanmusiikin esittäjä == Lähteet == Luokka:Etunimet
Knuuti

Knuuti on sukunimi, joka on muun muassa seuraavilla suomalaisilla henkilöillä: *Anna-Mari Knuuti (o.s. Määttänen, s. 1983), kestävyys- ja maastojuoksija *Juhani Knuuti (s. 1960), lääketieteen professori *Urho Knuuti (1918–1988), kansanedustaja (SDP) ja kunnallisneuvos
Venho (sukunimi)

Venho on sukunimi, joka on muun muassa seuraavilla suomalaisilla henkilöillä: *Inkeri Venho (s. 1988), koripalloilija *Johanna Venho (s. 1971), kirjailija *Katariina Venho (s. 1995), koripalloilija *Piritta Venho (s. 1976), laulaja ja tangoprinsessa *Tapani Venho (1957–2013), juristi ja kaupunginjohtaja *Viljo Venho (1893–1980), kansanedustaja (Maalaisliitto)
Riihinen

Riihinen on sukunimi, joka on muun muassa seuraavilla suomalaisilla henkilöillä: *Olavi Riihinen (1930–2022), sosiologi ja professori, Päiviö Riihisen veli *Petteri Riihinen (s. 2001), jääkiekkoilija *Päiviö Riihinen (1926–2013), metsätieteilijä ja professori, Olavi Riihisen veli *Ville Riihinen (1898–1974), kansanedustaja (SKDL).
Hietalemmikki

Hietalemmikki (Myosotis stricta) on pienikokoinen, yksivuotinen lemmikkikasvilaji. Se muistuttaa paljolti sukulaislajejaan mäkilemmikkiä (Myosotis ramosissima) sekä kirjolemmikkiä (Myosotis discolor). Hietalemmikki kasvaa noin 10 cm korkeaksi, ja sen lehdet ovat pienet sekä keskisuonen alapinnalta koukkukarvaiset. Muilla pienikukkaisilla lemmikeillä ei ole vastaavanlaisia, koukkukärkisiä karvoja keskisuonen kohdalla. Hietalemmikin kukinto koostuu monista pienistä ja sinisistä kukista, jotka sijaitsevat varren päässä melko tiiviinä rykelmänä. Yksittäinen kukka on vain noin yhden millimetrin levyinen. Hietalemmikki kukkii keväällä, huhti–toukokuussa. Hietalemmikin hedelmä on noin yhden millimetrin pituinen lohkohedelmä. Hietalemmikki kasvaa kuivilla ja hiekkaisilla paikoilla, kuten pelloilla, mäenrinteillä ja kallioilla. Suomessa hietalemmikki on melko yleinen Ahvenanmaalla. Sen lisäksi sitä esiintyy jonkin verran myös lounaisrannikolla sekä hieman myös aivan itärajan tuntumassa Etelä-Karjalassa. == Lähteet == Luokka:Lemmikit
Sisu (tietokone)

Sisu on CSC:n supertietokone, joka perustuu Crayn XC40:een. Tietokoneessa on 1 688 solmua (), joissa on jokaisessa kaksi kappaletta 12-ytimistä Intel Xeon -suoritinta ja 64 GB muistia. Jokaisessa solmussa ajetaan Crayn toimittamaa Linux-ydintä nimeltä Compute Node Linux (CNL). Tietokone on Suomen tehokkain ja se korvaa aikaisemman Louhi-tietokoneen. Vuoden 2014 päivityksen jälkeen tietokone oli maailmanlistalla sijalla 37. == Lähteet == == Aiheesta muualla == * Sisu User Guide Luokka:CSC Luokka:Supertietokoneet
Karsinnat salibandyn maailmanmestaruuskilpailuihin 2018

Salibandyn maailmanmestaruuskilpailujen 2018 karsinnat jaettiin kolmeen alueeseen. Karsinnat pelattiin tammi-helmikuussa 2018. Karsintoihin osallistui 33 maata. Karsintojen kautta pääturnaukseen pääsee 15 maata. == Karsinnat maanosittain == === Eurooppa === Euroopan karsintoihin osallistui 21 maata. Karsinnat jaettiin neljään lohkoon, joista lohko 1 pelataan Virossa, lohkot 2, sekä 4 Slovakiassa ja lohko 3 Latviassa. Lohkojen kaksi parasta joukkuetta etenee suoraan lopputurnaukseen. Samoin kaksi parasta lohkokolmosta eteni lopputurnaukseen. Kaikki karsintalohkot pelattiin 31. tammikuuta – 4. helmikuuta 2018. Eurooppa 1 Eurooppa 2 Eurooppa 3 Eurooppa 4 === Aasia-Oseania === Aasia-Oseanian karsinnat pelattiin Jejussa, Etelä-Koreassa 22. – 27. tammikuuta 2018. Karsintoihin osallistui 8 AOFC:n jäsenmaata. Lohkojen voittajat pääsevät suoraan joulukuun MM-turnaukseen ja pelaavat vastakkain karsintojen finaalissa. Lohkojen 2. ja 3. pelaavat välierät ottelupareilla A2 vs B3, sekä B2 vs A3. Välierien voittajat pääsevät MM-kisoihin ja pelaavat vastakkain karsintojen pronssiottelussa. Lohko A Lähde: === Amerikka === Amerikan karsintoihin osallistui kaksi maata. Lopputurnaukseen pääsi kaksiosaisen ottelusarjan voittaja. Ottelut pelattiin 10. ja 11. helmikuuta 2018 Torontossa. ==Lähteet== Luokka:Salibandyn maailmanmestaruuskilpailut 2018
Tombo

Tombo on saari Atlantin valtamerellä. Saari sijaitsee alueella, johon Guinean pääkaupunki Conakry aikoinaan perustettiin. ==Lähteet== Luokka:Guinean saaret
Exposed

Exposed voi tarkoittaa ainakin seuraavia: * Paljastus (Exposed), James Tobackin ohjaama elokuva vuodelta 1983 * Exposed, Misti L. Barnesin ohjaama elokuva vuodelta 2003 * Exposed, vuoden 2016 elokuva, jonka pääosassa on Keanu Reeves * Exposed, Vince Neilin albumi vuodelta 1993 * Exposed, Coco Leen albumi vuodelta 2005 * Exposed, Kristinia DeBargen albumi vuodelta 2009.
What Are You Doing the Rest of Your Life?

What Are You Doing the Rest of Your Life? on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman.What Are You Doing the Rest of Your Life (1969), Jazz Standards -sivusto. Viitattu 8.8.2017. Kappale tehtiin alun perin vuoden 1969 elokuvaan Myötä- ja vastoinkäymisessä (The Happy Ending, ohj. Richard Brooks), jossa sen esittää Michael Dees. Kappale oli ehdokkaana parhaan laulun Oscar-palkintoon. Vuonna 1972 laulun levytti Sarah Vaughan, ja Legrand palkittiin levytyksen sovituksesta Grammyllä.Works of Michel Legrand , ASCAP. Viitattu 8.8.2017. Yli 30 vuotta myöhemmin trumpetisti Chris Bottin ja laulaja Stingin tulkinta kappaleesta voitti vuonna 2006 Grammyn sovituksestaan, jonka tekivät Billy Childs, Gil Goldstein ja Heitor PereiraChris Botti's 'What Are You Doing For The Rest Of Your Life?' snags Grammy award..., Stingin verkkosivusto 9.2.2006. Viitattu 8.8.2017.. Muita laulun tunnettuja levyttäjiä ovat Frank Sinatra, Dusty Springfield, Johnny Mathis, Julie Andrews, Shirley Bassey, Andy Williams, Barbra Streisand, Bill Evans ja Joe Pass. ==Lähteet== Luokka:Jazzstandardit Luokka:Vuoden 1969 kappaleet Luokka:Elokuvamusiikki
Elbasan Kabashi

Elbasan Kabashi (s. 11. elokuuta 1990 Helsinki) on suomalainen jalkapalloilija ja futsalpelaaja. == Jalkapallo == Kabashi pelasi juniorina FC Espoossa, jota hän edusti myös miesten tasolla Kakkosen kausina 2007, 2008 ja 2009. Kaudella 2010 hän edusti Kakkosessa LoPaa. Kaudella 2011 Kabashi pelasi 24 Viron Esiliigan ottelua maan pääsarjatasolle nousun saavuttaneessa Tallinna Kalevissa, jota hän kaudella 2012 edusti 18:ssa Meistriliigan ottelussa. Vuodet 2013–2014 Kabashi oli pelaamatta. Kaudella 2015 hän pelasi 21 Kakkosen ottelua BK-46:ssa. Kaudella 2016 Kabashi edusti VPS-j:tä pelaten 22 ottelua ja tehden viisi maalia Vaasan piirin Kolmosessa. === Tilastot === Päivitetty 7. elokuuta 2017.Elbasan Kabashi Soccerway-sivustolla Elbasan Kabashin tilastot Palloliiton Tulospalvelussa Kausi Seura Sarja O M 2007 FC Espoo Kakkonen 2008 FC Espoo Kakkonen 2009 FC Espoo Kakkonen 2010 LoPa Kakkonen 2011 Tallinna Kalev Esiliiga 24 4 2012 Tallinna Kalev Meistriliiga 18 0 2015 BK-46 Kakkonen 21 2 2016 VPS-j Kolmonen 22 5 2017 EPS Kolmonen 7 0 EPS/Reservi Nelonen 1 0 Yhteensä == Futsal == Kabashi on pelannut Futsal-liigaa Ruutupaidoissa 2015–2017 ja SoVossa 2017. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Suomen kosovolaiset Luokka:Vuonna 1990 syntyneet Luokka:Elävät henkilöt
Rolls-Royce Phantom IV

Rolls-Royce Phantom IV on harvinainen luksusauto, jota brittiläinen Rolls- Royce Limited valmisti 1950-luvulla. Sitä myytiin vain kuninkaallisille ja muille valtiopäämiehille. 16 kappaletta on jäljellä museoissa ja yksityisissä- sekä julkisissa autokokoelmissa. Phantom IV Luokka:1950-luvun autot
How Do You Keep the Music Playing?

How Do You Keep the Music Playing? on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman. Kappale tehtiin alun perin vuoden 1982 elokuvaan Parhaat kaverukset – eli tyttö joka ei halunnut naimisiin (Best Friends, ohj. Norman Jewison), jossa sen esittävät Patti Austin ja James Ingram. Kappale oli ehdokkaana parhaan laulun Oscar- palkintoon. Laulun ovat levyttäneet myös muun muassa Frankie Laine (1985 ja 1998), Andy Williams (1986), Tony Bennett (1986, sekä 2006 George Michaelin ja 2011 Aretha Franklinin kanssa), George Benson ja Carmen Bradford (1990), Shirley Bassey (1991), Johnny Mathis (1993), Frank Sinatra (1984 sekä Lorrie Morganin kanssa 1994), Barbra Streisand (2003) sekä Céline Dion (2013). Luokka:Jazzstandardit Luokka:Vuoden 1982 kappaleet Luokka:Elokuvamusiikki
Rolls-Royce Corniche (2000)

Rolls-Royce Corniche V on ylellinen avoauto, jota brittiläinen Rolls-Royce Motors valmisti vuosina 2000–2002. Corniche V Luokka:2000-vuosikymmenen autot Luokka:F-segmentin autot
Korpoströmin taistelu

Korpoströmin taistelu oli hattujen sodan taistelu, joka käytiin Korpoströmissä 20. toukokuuta 1743 vara-amiraali Falkengéenin johtaman ruotsalaisen ja Keithin johtaman venäläisen laivasto-osaston välillä. Taisteluun osallistuneeseen Ahvenanmaalle sijoitettuun Ruotsin saaristolaivastoon kuului 28 kaleeria ja kolme tykkitproomua. Lisäksi Ahvenanmaalla oli kenraali Gotthard Wilhelm Marcks von Würtenbergin leiri. Keithin johtamat 21 kaleeria siirtyivät Turusta Korpoströmiin varustaen kallioille ja luodoille vahvat tykistöasemat. Venäläiset torjuivat ruotsalaisten hyökkäyksen. Taistelussa tykistöasemat ratkaisivat taistelun puolustautujien hyväksi. Luokka:Hattujen sota Luokka:Suomen taistelut Luokka:Ruotsin taistelut Luokka:Venäjän taistelut Luokka:Korppoon historia
Kupariglukonaatti

Kupariglukonaatti ((C6H11O7)2Cu) on kupari- ja glukonaatti-ionien muodostama ioniyhdiste. Yhdistettä käytetään lisäravinteissa ja eläinten rehuissa kuparin lähteenä. ==Ominaisuudet, valmistus ja käyttö== Huoneenlämpötilassa kupariglukonaatti on sinistä tai sinivihreää kiteistä ainetta. Yhdiste liukenee hyvin veteen ja hieman etanoliin, mutta ei muihin orgaanisiin liuottimiin. Yhdistettä valmistetaan neutraloimalla kuparihydroksidia, kupari(II)oksidia tai kuparikarbonaattia glukonihapolla. Kupariglukonaattia käytetään ravintolisissä ja eläinten rehussa kuparin lähteenä, koska tässä muodossa kupari on helposti imeytyvää. Tämän lisäksi sitä voidaan käyttää suuvesissä pahanhajuisen hengityksen raikastamiseksi. ==Lähteet== Luokka:Glukonaatit Luokka:Kupariyhdisteet
Närvänät

Närvänät (Sibbaldia) on pieni kasvisuku ruusukasvien (Rosaceae) heimossa. Sukuun luetaan nykyisin kuuluvaksi 15 lajia, joiden lisäksi sukuun on kuvattu noin 30 muutakin lajia, mutta näiden taksonominen asema on toistaiseksi epäselvä. Närvänät ovat matalakasvuisia ruohovartisia kasveja, joiden varsi on tavallisesti maanmyötäinen. Lehdet ovat pitkäruotisia sekä muodoltaan kolmisormisia ja sijaitsevat maan rajassa tyviruusukkeena. Lehtien lehdykät ovat kärjistään kolmihampaisia. Kukat sijaitsevat tiiviinä ryppäinä, ja ne ovat pieniä sekä kaksineuvoisia. Kukissa on viisi vaaleankeltaista terälehteä, jotka ovat verholehtiä lyhyempiä. Närvänien hedelmä on pähkylä. Närvänät muistuttavat sormihanhikkeja (Potentilla) ja joitakin närvänälajeja on myös kuvattu niihin kuuluvaksi. Suomessa ja Ruotsissa esiintyy vain yksi närvänälaji: tunturinärvänä eli närvänä (Sibbaldia procumbens). Närvänien (Sibbaldia) suku on nimetty 1643–1720 eläneen skotlantilaisen kasvitieteilijän Sir Robert Sibbaldin mukaan. == Lajeja == * tunturinärvänä eli närvänä (Sibbaldia procumbens) * vitinärvänä (Sibbaldia tridentata) (aiemmin tunnettu nimellä grönlanninhanhikki Sibbaldiopsis tridentata) * vuorinärvänä (Sibbaldia parviflora)Laji.fi: Närvänät (Sibbaldia) == Lähteet == Luokka:Ruusukasvit
Nummelan seurakuntakeskus ja kirkko

Nummelan seurakuntakeskus ja kirkko on rakennuskokonaisuus Vihdin Nummelassa. Alkuperäinen rakennus käsitti punatiilisen kirkon Sentraalinpolun varressa. Kirkko valmistui 1969, suunnittelijoina arkkitehdit Esko ja Tarja Toiviainen.Nummelan seurakuntakeskus ja kirkko, viitattu 7.8.2017 Laajennusosa tehtiin 1980-luvun taitteessa.Nummelan seurakuntakeskus, Historia. Vihti.fi. Viitattu 31.7.2023 Vuonna 2005 valmistui ulkoisesti aiemmasta poikkeava valkoinen laajennusosa, jonka ovat suunnitelleet arkkitehdit Kirsti Sivén ja Asko Takala, voitettuaan 2001 järjestetyn arkkitehtuurikilpailun. Kilpailuvaiheessa mukana oli myös suunnittelu kirkosta, mutta siitä luovuttiin, ja suuri seurakuntasali toimii kirkkona.Nummelan seurakuntakeskus. Sivén & Takala. Viitattu 31.7.2023 Kaksikerroksinen laajennuksen alakerrassa on kerhotiloja ja yläkerrassa toimistotiloja. Vanhassa asuntosiivessä on diakoniatiloja, joihin on oma sisäänkäynti. Uusi osa liittyy hissin ja porrasjärjestelyjen kautta vanhaan osaan. Kirkossa on vuonna 2020 hankitut 9-äänikertaiset urut. Seurakunta osti urut puretusta Jokelan kirkosta. Alttariseinällä on puinen veistos Tulkaa minun tyköni kaikki työtätekevät ja raskautetut, jonka on veistänyt Uuno Poikonen. Hän on tehnyt myös alttarin puisen veistoksen, jossa ristin edessä seisoo kruunupäinen Voittaja-Kristus. ==Lähteet== Luokka:Nummela Luokka:Vihdin kirkkorakennukset Luokka:Suomen kivikirkot Luokka:Suomen seurakuntatalot
Aston Martin Vulcan

Aston Martin Vulcan on brittiläisen Aston Martinin valmistama kaksipaikkainen rata-auto. Se esiteltiin Salon International de l’Auto et accessoiressa, 2015. Autoja valmistettiin rajoitettu erä, 24 kappaletta. Hinta oli 2,3 miljoonaa Yhdysvaltojen dollaria. FoS20162016 0624 182353AA (27608223550).jpg == Lähteet == Vulcan Luokka:S-segmentin autot Luokka:2010-luvun autot
ILS (yritys)

ILS Oy on turkulainen laivojen suunnitteluun keskittynyt yritys. Yritys on osallistunut muun muassa Polaris-jäänmurtajan kehitykseen. == Lähteet == == Aiheesta muualla == * Yrityksen kotisivut Luokka:Suomalaiset teollisuusyritykset
Virusperäinen verenvuotoseptikemia

Virusperäinen verenvuotoseptikemia eli VHS-tauti on kalatauti, jota aiheuttaa rhabdoviruksiin kuuluva VHS-virus. Se yhdistetään erityisesti kirjolohiin, mutta sitä esiintyy myös muilla kalalajeilla. Taudin kuolleisuus riippuu paljon tartunnan vakavuudesta. Osalla tartunnan saaneista yksilöistä ei ole minkäänlaisia oireita, ja osasta tulee hyperaktiivisia ja saattavat uidessaan vääntää vartaloaan epänormaalisti. Vakavissa tapauksissa kuolleisuus on käytännössä 100 prosenttia. Tällaiset kalat tunnistaa tummentuneesta ihosta ja mulkosilmäisyydestä. Niillä on myös epämuodostumia maksassa ja munuaisissa, ja ne vuotavat verta silmistä, ihosta, kiduksista, evien juuresta, lihaksista ja sisäelimistä. Tautia esiintyy erityisesti kylmissä 4–14-asteisissa vesissä. Oireet häviävät, kun lämpötila lähestyy 15 astetta. Eniten sitä esiintyy keväisin alle 10 asteen lämpötiloissa. Virus tarttuu veden kautta tai kalojen kosketusten kautta. == Lähteet == Luokka:Eläinten virustaudit Luokka:Kalojen sairaudet
Kalajuotikas

Kalajuotikas tai mittarijuotikasLuontoPortti: Mittarijuotikas (Piscicola geometra) (Piscicola geometra) on juotikkaisiin kuuluva nivelmatolaji, joka elää loisena kalojen iholla. Kalajuotikas on 2–3 senttimetriä pitkä, ja sen ohuen, poikkileikkaukseltaan pyöreän ruumiin molemmissa päissä on imukupit. Takapään imukuppi on suurempi. Kalajuotikas on väriltään vihertävän ja ruskehtavan kirjava, sen ruumiissa on vaaleita poikkiraitoja. Muista juotikkaista sen erottaa ruumiinrakenteesta, sillä muut juotikkaat ovat yleensä paksumpia ja litteämpiä. Kalajuotikkaat ovat kaksineuvoisia. Nuoret yksilöt ovat koiraita ja vanhat naaraita. Naaraat munivat munakotelon, jossa on yksi muna, ja kiinnittävät sen vesikasvin pinnalle. Kalajuotikas on kalojen ulkoloinen. Se käyttää kalojen verta ravinnokseen ja irrottautuu kalasta saatuaan tarpeeksi. Kalajuotikas ei yleensä heikennä isäntänsä elinvoimaa. Kalajuotikas saattaa joskus tarttua myös ihmiseen, mutta se ei pysty läpäisemään ihmisen ihoa. == Lähteet == == Aiheesta muualla == *Åbo Akademi, Kalaterveyttä: Kalajuotikas Luokka:Juotikkaat
Rolls-Royce Corniche

Rolls-Royce Corniche on ylellinen avoauto, jota brittiläinen Rolls-Royce Motors valmisti vuosina 1966-1995\. Corniche on italialainen ja ranskalainen nimitys vuorenseinään kaivetuille teille, joista kuuluisin lienee Rivieralla Monacon ohi kulkeva Grande Corniche-vuoristotie. == Sukupolvet == Tiedosto:Rolls Royce Corniche (1970) - 14619690073.jpg|Corniche I Tiedosto:1989 Rolls-Royce Corniche II in champagne.jpg|Corniche II Tiedosto:Rolls-Royce Corniche (III) – Frontansicht geöffnet, 3. September 2012, Düsseldorf.jpg|Corniche III Tiedosto:1994 Rolls Royce Corniche - fvl (12827037275).jpg|Corniche IV Tiedosto:RR Corniche.JPG|Corniche V == Lähteet == Corniche Luokka:F-segmentin autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot
Ranskan kansanäänestys uudesta perustuslaista 1804

Ranskassa järjestettiin kansanäänestys keisarikunnan perustamisesta marraskuussa 1804. Virallisesti ilmoitetun tuloksen mukaan äänioikeutetut äänestivät lähes yksimielisesti uuden perustuslain puolesta. Tuloksen myötä Napoleon Bonaparten asema muuttui ensimmäisestä konsulista ranskalaisten keisariksi. Noin seitsemän miljoonaa äänestäjää kutsuttiin osallistumaan, joista 52,80% pidättyi äänestämästä. Bonaparte kruunasi itsensä keisari Napoleon I:ksi joulukuussa. Osapuoli % äänistä Äänet Kyllä 99.93% 3 521 675 Ei 0.07% 2 579 Yhteensä 100% http://mjp.univ-perp.fr/france/ref1804.htm Ei : 2 579 (0.07%) Kyllä : 3 521 675 (99.93%) ▲ ▲ ▲ ▲ == Lähteet == Uusi perustuslaki 1804 Luokka:Napoleon Luokka:1804
Ahold Delhaize

Koninklijke Ahold Delhaize N.V., eli Ahold Delhaize on hollantilainen, kansainvälisesti toimiva kaupan alan yritys. Ahold Delhaize syntyi heinäkuussa 2016, kun hollantilainen Ahold yhdistyi belgialaisen Delhaizen kanssa. Ahold Delhaizen pääkonttori sijaitsee Alankomaiden Zaandamissa. Ahold Delhaizen brändit toimivat Yhdysvalloissa, Alankomaissa, Belgiassa, Tšekissä, Saksassa, Kreikassa, Luxemburgissa, Romaniassa ja Serbiassa. Konserni toimii myös yhteisyritysten kautta Indonesiassa ja Portugalissa. == Ketjumerkkejä == * Food Lion * Hannaford * Stop & Shop * Martin ' s Food Markets * Peapod * bfresh * Albert Heijn * Delhaize * Etos * Gall & Gall * bol.com * Albert * Maxi * Tempo Centar * Alfa-Beta * Mega Image * Pingo Doce * Super Indo == Katso myös == * Luettelo Amsterdamin pörssissä noteeratuista yhtiöistä ==Lähteet== == Aiheesta muualla == * Ahold Delhaize Luokka:Alankomaalaiset pörssiyhtiöt Luokka:Vähittäiskaupat Luokka:AEX-indeksi Luokka:Euronext 100 -indeksi Luokka:Euro Stoxx 50 -indeksi